Guguan

Guguan je menší ostrov vulkanického pôvodu, nachádzajúci sa v centrálnej časti súostrovia Severné Mariány, asi 30 km južne od ostrova Alamagan a 64 km severovýchodne od ostrova Sarigan. Ostrov má dĺžku 2,8 km a plochu niečo cez 4 km2. Severnú časť ostrova tvorí menší stratovulkán, na južnej časti sa nachádza erodovaná kaldera s postkalderovým dómom. Posledná vulkanická aktivita na ostrove sa odohrala medzi rokmi 1882 a 1884, keď došlo k vytvoreniu severného vulkánu. Externé odkazy www.volcano.si.edu Archivované 2008-02-15 na Wayback Machine - ostrov Guguan na Global Volcanism Program (po anglicky)